রূপকথা
রূপকথা হলো ছোট গল্পের একটি ধরন, যাতে মূলত লোককথা ও কাল্পনিক ধরনের চরিত্র; যেমন: বামন, ড্রাগন, ক্ষুদ্র পরী, পরী, দৈত্য, যক্ষ, গবলিন, গ্রিফিন, মৎস্যকন্যা, সবাক প্রাণী, ট্রোল, কাল্পনিক ঘোড়া বা ডাইনি, জাদু বা জাদুমন্ত্র ইত্যাদি তুলে ধরা হয়। রূপকথা অন্যান্য লোককাহিনী; যেমন : কিংবদন্তি (যা মূলত কোন ঘটনার সত্যনিষ্ঠার বিশ্বাসের ধারণা দেয়) ও প্রাণীদের ভাষ্যে উপকথামূলক নীতিকথা থেকে ভিন্ন হয়ে থাকে। এই শব্দটি দিয়ে প্রধানত ইউরোপীয় রীতির গল্প বর্ণিত হয়ে থাকে এবং সাম্প্রতিক শতাব্দীর গল্প, বিশেষ করে শিশু সাহিত্যের সাথে এটি জড়িত।